《闻警和顾以新三间三首 其二》
明代·林士元

百年辽左号精兵，负险谁知气益横。一鼓日中飞炮火，三军帐益拔霓旌。

不闻西贼忧韩老，犹自长沙哭贾生。近事大同姑勿论，往年甘肃悔行成。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。